Ein helsta niðurstaða verkefnisins er sú að ekkert er því til fyrirstöðu að íslensk fyrirtæki geti verið í farabroddi fyrir rannsóknir og uppbyggingu á vistvænum efnaiðnaði sem byggir á sjálfbærri nýtingu náttúruauðlinda . Mikilvægur áfangi í þróun vistvæns eldsneytis fyrir dísilvélar . Rannsóknarverkefninu “ Ísó efnaframleiðsla ” er nú lokið . Í verkefninu var þróuð aðferð til að draga úr mengun og útblæstri frá dísilvélum og minnka notkun skaðlegra leysiefna í efnaiðnaði . Að baki liggur þriggja ára samvinna Carbon Recycling International ( CRI ) , Efnaferlis og Nýsköpunarmiðstöðvar Íslands . Ein helsta niðurstaða verkefnisins er sú að ekkert er því til fyrirstöðu að íslensk fyrirtæki geti verið í farabroddi fyrir rannsóknir og uppbyggingu á vistvænum efnaiðnaði sem byggir á sjálfbærri nýtingu náttúruauðlinda . Samstarfsaðilarnir unnu að þróun og prófunum á sérhæfðum efnahvötum og ferli til framleiðslu á vistvænu eldsneyti og efnavöru . Mikilvægir áfangar náðust í þróun á nýstárlegri framleiðsluaðferð fyrir Dímetoxymetan ( DMM ) sem er eldsneyti sem kemur í staðinn fyrir dísil að hluta eða í heild , en má einnig nýta sem vistvænt leysiefni . Framleiðsluferlið sem þróað var byggir á notkun grænnar orku og endurnýtingu úrgangsefna . Markmið um aukna notkun á vistvænum orkugjöfum í samgöngum og minni losun gróðurhúsalofttegunda kalla á nýjar lausnir á sviði eldsneytis og bíltækni . Illmögulegt getur reynst að ná markmiðum um minni losun og aukna sjálfbærni á sviði sjóflutninga , farþegaflutninga og þungaflutninga á landi með öðru en fljótandi eldsneyti sem betur nýtir þá innviði og tækni sem fyrir er . Eftirsóknarvert er því að geta framleitt fljótandi eldsneyti með sjálfbærum og hagkvæmum hætti sem hefur áþekka eiginleika og dísill sem er útbreiddasta eldsneytið fyrir bíla og skip í Evrópu . Frekari þróun á framleiðslu DMM , sem byggir á fyrirliggjandi aðferð sem CRI hefur þróað til framleiðslu á metanóli úr vistvænni orku og koltvísýringi , stuðlar að því að markmið um minni losun geti náðst og skapar ný tækifæri á markaði fyrir umhverfisvæn leysiefni og efnavörur . Öll helstu markmið rannsóknarverkefnisins náðust og er afraksturinn margþættur . Auk sérhæfðra efnahvata og ferla hefur frekari uppbyggingu átt sér stað á fyrsta flokks rannsóknaraðstöðu fyrir þróunarvinnu af þessum toga . Rannsóknarverkefnið getur reynst mikilvægt skref í vexti nýsköpunarfyrirtækjanna sem hlut eiga í verkefninu , þar sem varan opnar nýja leið inn á stóran og arðbæran markað . Næstu skref við þróun tækninnar eru betrumbætur og prófanir á efnahvötum og þróun á ferlinu frá rannsóknarstofu yfir á iðnaðarskala . Að auki verða kannaðir möguleikar á samstarfi við evrópska efnaframleiðendur og að afla styrkja úr rannsóknaráætlun Evrópusambandsins Horizon 2020 . Um samstarfsaðilana : CRI ehf. - Carbon Recycling International er leiðandi fyrirtæki í framleiðslu á metanóli úr raforku , vetni og koltvísýringi og býður tækni og búnað sem gerir orku og framleiðslufyrirtækjum kleift að nýta orkustrauma og koltvísýring til að framleiða vistvænt fljótandi eldsneyti . Fyrirtækið á og rekur metanólverksmiðju við Svartsengi , en framleiðslugeta hennar var nýlega aukin í 5 milljón lítra á ári . Hjá fyrirtækinu starfa nú á fimmta tug manns , á Íslandi , í Evrópu , Bandaríkjunum og Kína . Efnaferli ehf. er tækni - og verkfræðifyrirtæki sem þróar og útfærir sérhæfðar lausnir á sviði græns og umhverfisvæns framleiðsluiðnaðar . Fyrirtækið hefur öðlast einkaleyfi á sviði framleiðslulausna á lífalkóhólum og glýkólum þar sem aukaafurðir úr lífdísiliðnaði verða nýttar til framleiðslu verðmætra efnaafurða . Efnis - , líf - og orkutæknideild Nýsköpunarmiðstöðvar Íslands tekur þátt í rannsóknarverkefnum til að auka þekkingu og færni íslensks samfélags á þeim rannsóknasviðum sem tilgreind eru á hverjum tíma . Deildin vinnur að stöðugri tækniþróun til að koma þekkingu út í atvinnulífið og veitir ráðgjöf um notkun á tækni . Þróaðir hafa verið virkir og stöðugir efnahvatar og efnaferli til iðnaðarframleiðslu á virðisaukandi eldsneytisíblöndunarefnum úr metanóli Sýnt hefur verið fram á að afurðina megi nota til eldsneytisíblöndunar í dísilolíu